Aarhuus Stifts-Tidende, 1837-05-12
Til dette Aars Fest i 28de Mai=Selskabet er ved et Møde valgt til Præsidenter, dHrr. Prof. Dr.theol. Clausen, Viinhandler H. P. Hansen og Justitsraad Salicath. Man ønsker, at dette Maigildmaa vorde en virkelig Nationalfest, og at den ikke maa indskrænke sig ene til Kjøbenhavn, men finde Gjenklang hele Landet over. Vi ville ønske - hed der det i Khvnsposten - at det Exempel, Khvn, har givet, maa finde Efterligning saaledes, at den 28de Mai maa blive en almindelig Nationalfest for alle Danske, saaledes som 17de Mai er det for alle Nordmænd, en eendrægtig og kraftig Folkegands Maidag de skjønneste Forhaabningers Vaarfest." Hvilken Characteer vil den nu tilstundende, Maifest rimeligviis erholde?" Dette Spørgsmaal besvares i Khvnsp. saaledes: "Det er vel naturligt af man vil søge at gjøre sig selv Regnskab for, hvilke Frugter Stændernes Arbeide har baaret, og naar da den sørgelige Overbeviisning maa komme til Klarhed, hos Enhver, at de hidtil ikke have ført til noget væsentligt practisk Resultat, da kunde det synes, som om det Mismod, som dette vel ikke kan andet end opfriske, ikke er den gunstigste Stemning for en Fest der skulde være helliget Glæden. Men det vil ikke oversees, at om Stændernes hæderlige Bestræbelser en ikke endnu have fremkaldt practiske Resultater, saa ere Frugterne dog ikke udeblevne, men at den Jndsigt, der lyste frem af saa mange dygtige Mænds omhyggelige Drøftelse af saa mange almeenvigtige Gjenstande, at den varme Fædrelandskjærlighed og besindige Frimodighed, der besjælede hiin Forsamling, er trængt indi Folket, har befrugtet Gemytterne og styrket dem til udholdende Samvirken for vort Danmarks Vel. Og saaledes tør man haabe, at den alvorlige Villie ved eendrægtig og udholdende Samvirken at fastholde det af Stænderne begyndte Værk vil finde ny Næring i denne Forening af oplyste og frisindede Mænd, at al umandig Vankelmodighed og al feig Modløshed beskæmmet vil vige for den opreisende Kraft, der ligger i Bevidstheden om fælles Understøttelse. En alvorlig og mandig Fortrøstning til at det altstyrende Forsyn dog vil føre Alt til det Bedste, vil altsaa blive den Charakteer, der synes os naturligst at ville besjæle en Maifest, der afholdes under de nærværende Omstændigheder, og den kan med Hensyn til den Jnstitution, hvortil den er knyttet, blive en mægtig Paamindelse - til vore Stænderdeputerede om under den nu til første October tilstundende Forsamling at hævde og gjennemføre, hvad de hæderligen have begyndt, og for Folket til ved ethvert lovligt Middel at understøtte sine Stænders Stræben. Med denne alvorlige Villie vil Forsamlingen da sikkert finde Stof til Trøst og Glæde, deels i Bevidstheden om, at Folket i hvert Tilfælde besidder et stort, et uantasteligt Gode deri, at det i Stænderne har et forenet og stærkt Organ for alle sine Ønsker, deels i det Haab, at Regjeringen vel vil paaagte disse Raad, og navnligen, saasnart en tilfældig og ydre Hindring er bortfalden, der efter et absolut Monarkies Væsen maa yttre en meget lammende Indflydelse paa hele Regjeringsorganismens Gang, saa betimeligen og saa alvorligen vil fremme de vigtigste af de Sager, paa hvilke Stænderne have andraget, at Resultaterne vil kunne forelægges disse ved deres nu til første October tilstundende Sammentræden.